wannaphong/clean_thaiwikipedia huggingface dataset:
# เทย์เลอร์สวิฟต์โปรดักชัน
เทย์เลอร์สวิฟต์โปรดักชัน  เป็นบริษัทผู้ผลิตภายในของนักร้องและนักแต่งเพลงชาวอเมริกัน เทย์เลอร์ สวิฟต์ เป็นบริษัทผลิตผลงานสื่อโสตทัศน์ของสวิฟต์ทั้งหมดมาตั้งแต่ปี 2018 รวมถึงมิวสิกวิดีโอและภาพยนตร์ของเธอ

 ประวัติ 
นักร้องและนักแต่งเพลงชาวอเมริกัน เทย์เลอร์ สวิฟต์ มองว่าสื่อโสตทัศน์เป็นองค์ประกอบสำคัญในกระบวนการประพันธ์เพลงของเธอ เมื่ออาชีพการงานของเธอก้าวหน้ามากขึ้น เธอจึงเจาะลึกเรื่องการเขียนบท การกำกับ และการผลิต ผู้กำกับหลายคนที่สวิฟต์ร่วมงานด้วย คือ โรมัน ไวต์ และโจเซฟ คาห์น ซึ่งต่างก็ชื่นชมการมีส่วนร่วมของเธอในการสร้างสรรค์มิวสิกวิดีโอของเธอ ในปี 2015 สวิฟต์ได้รับรางวัลไพรม์ไทม์เอมมี สาขาโปรแกรมโต้ตอบดีเด่นในฐานะผู้อำนวยการสร้างบริหารแอปโต้ตอบ เอเม็กซ์อันเตจด์: เทย์เลอร์ สวิฟต์ เอ็กซ์พีเรียนซ์ เธอผลิตมิวสิกวิดีโอ "แบดบลัด" ซึ่งได้รับรางวัลแกรมมี สาขามิวสิกวิดีโอยอดเยี่ยมในปี 2016

 ผลงาน 
 ภาพยนตร์ 
 ปี เรื่อง กำกับโดย ผู้จัดจำหน่าย งบประมาณ รายได้ทั่วโลก2018เทย์เลอร์ สวิฟต์: เรพิวเทชันสเตเดียมทัวร์ พอล ดักเดลเน็ตฟลิกซ์rowspan="5" rowspan="5" 2020เทย์เลอร์ สวิฟต์: ซิตีออฟเลิฟเวอร์แดน แมสซีโฟล์กลอร์: เดอะลองพอนด์สตูดิโอเซสชันส์เทย์เลอร์ สวิฟต์ดิสนีย์+ 2021 ออลทูเวล: เดอะชอร์ตฟิล์ม ยูนิเวอร์แซลสตูดิโอส์ (โรงภาพยนตร์) 2023 เทย์เลอร์ สวิฟต์: ดิเอราส์ทัวร์ แซม เวนช์เอเอ็มซีเธียเตอรส์ (สหรัฐ) 10–20 ล้านดอลลาร์สหรัฐ 178.7 ล้านดอลลาร์สหรัฐซีนีมาร์กเธียเตอรส์ (ทั่วโลก)

 มิวสิกวิดีโอ 
 ปี เพลง ศิลปิน กำกับโดย อัลบั้ม2019"มี!"เลิฟเวอร์"ยูนีดทูคาล์มดาวน์" สวิฟต์"เลิฟเวอร์""คริสต์มาสทรีฟาร์ม" สวิฟต์"เดอะแมน"เลิฟเวอร์2020"คาร์ดิแกน"โฟล์กลอร์"วิลโลว์" เอฟเวอร์มอร์2021"ไอเบตยูติงอะเบาว์มี" เบลก ไลฟ์ลี เรด (เทย์เลอร์เวอร์ชัน)2022"แอนตี-ฮีโร" สวิฟต์ สวิฟต์มิดไนส์"บีจิวเวลด์"2023"ลาเวนเดอร์เฮซ""คาร์มา""ไอแคนซียู" สวิฟต์ สปีกนาว (เทย์เลอร์เวอร์ชัน)2024"ฟอร์ตไนต์" เดอะทอร์เชอด์โพอิตส์ดีพาร์ตเมนต์
# เสื่อ (หน่วยวัด)
เสื่อ หรือ โจ (畳 หรือ 帖) เป็นหน่วยวัดขนาดพื้นที่ของห้องซึ่งใช้ในญี่ปุ่น มีที่มาจากเสื่อทาตามิ โดยเสื่อทาตามิอาจมีขนาดแตกต่างกันไป แต่ขนาดเสื่อที่ใช้เป็นหน่วยนี้ได้ถูกกำหนดไว้อย่างชัดเจนว่าเท่ากับ 1.62 ตารางเมตร不動産の表示に関する公正競争規約施行規則 

 ภาพรวม 
ที่ญี่ปุ่นนั้นแต่เดิมพื้นที่ของพื้นห้อง โดยเฉพาะห้องญี่ปุ่น จะแสดงด้วยจำนวนเสื่อทาตามิที่ปูภายในห้อง และต่อมาแม้แต่ในห้องที่ไม่ได้ปูเสื่อทาตามิก็ยังมีการนำหน่วยนี้มาใช้เพื่อแสดงพื้นที่ด้วย เพื่อความสะดวก ในยุคปัจจุบันนี้ก็ยังถูกใช้ทั่วไปเนื่องจากเป็นหน่วยที่บอกแล้วเห็นภาพชัด

อย่างไรก็ตาม เนื่องจากเสื่อทาตามิมีหลายขนาด พื้นที่จึงแตกต่างกันไปขึ้นอยู่กับขนาดเสื่อทาตามิที่ใช้เป็นมาตรฐาน
# สึโบะ
สึโบะ  หรือ พย็อง  เป็นหน่วยวัดพื้นที่ตามมาตราชั่งตวงวัดของญี่ปุ่น ในกฎการชั่งน้ำหนักและการวัดในยุคเมจิได้นิยามไว้ให้สึโบะเท่ากับพื้นที่ 400/121 ตารางเมตร計量法施行法（1951年6月7日法律第208号 廃止:1993年11月1日）第4条第3項による定義 คือประมาณ  ซึ่งเท่ากับพื้นที่ของสี่เหลี่ยมจัตุรัสที่มีด้านยาว 6 ชากุ

1 สึโบะ = 2 เสื่อ (ทาตามิ)

ในญี่ปุ่น ตามกฎบัญญัติการวัดตั้งแต่ปี 1966 ได้ห้ามใช้สึโบะในการทำธุรกรรมหรือการรับรอง โดยกำหนดให้ใช้ ตารางเซนติเมตร ตารางเมตร เฮกตาร์ ตารางกิโลเมตร ฯลฯ
# ประมวลกฎหมายยาเสพติด
ประมวลกฎหมายยาเสพติด เป็นประมวลกฎหมายลำดับที่ 8 ของไทยที่ได้บังคับใช้เมื่อวันที่ 9 ธันวาคม 2564 ในรัชสมัยของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เพื่อเป็นการยกเครื่องแนวทางการแก้ปัญหายาเสพติด โดยเป็นการรวบรวมกฎหมายที่เกี่ยวข้องกับยาเสพติดหลายฉบับที่กระจายอยู่ตามที่ต่าง ๆ ให้มาอยู่ในกฎหมายฉบับเดียวพลิกหน้ากฎหมายยาเสพติดใหม่ เปิดมิติใหม่แห่งการแก้ปัญหายาเสพติดไทย
# เรือรบสหรัฐ (ยูเอสเอส)
เรือรบสหรัฐ  หรือใช้คำย่อในคำนำหน้าชื่อเรือว่า ยูเอสเอส  ใช้ในการระบุถึงเรือในประจำการของกองทัพเรือสหรัฐและใช้งานกับเฉพาะเรือที่ได้เข้าประจำการแล้วเท่านั้น ซึ่งก่อนเข้าประจำการ เรืออาจจะถูกเรียกว่า หน่วยเรือก่อนเข้าประจำการ (pre-commissioning unit: PCU) ซึ่งชื่อเรืออย่างเป็นทางการจะถูกเรียกโดยไม่มีคำนำหน้าชื่อเรือ

หลังจากเรือถูกปลดประจำการ เรือจะถูกเรียกโดยไม่มีคำนำหน้าชื่อเรือ แม้ว่าผู้คนทั่วไปจะเรียกเรือที่ปลดประจำการเหล่านั้นด้วยคำนำหน้าว่า "ex-" ในรูปแบบของ ex-ชื่อเรือ แม้เรือนั้นยังใช้การในราชการกองทัพเรืออยู่แต่ไม่ได้เข้าประจำการในการรบ จะใช้คำนำหน้าเรือว่า USNS ซึ่งย่อมาจาก United States Naval Ship

ในช่วงเริ่มต้นกองทัพเรือสหรัฐ ไม่มีวิธีมาตรฐานในการกำหนดรูปแบบเรือของกองทัพเรือสหรัฐ จนกระทั่งปี พ.ศ. 2450 เมื่อประธานาธิบดีทีโอดอร์ โรเซอเวลต์ ออกคำสั่งฝ่ายบริหารที่ 549 ในวันที่ 8 มกราคม โดยกำหนดให้เรือของกองทัพเรือสหรัฐทุกลำจะมีการกำหนด "ชื่อของเรือดังกล่าว จะนำหน้าด้วยคำว่า เรือรบสหรัฐ (United States Ship) หรือตัวอักษร U.S.S. และไม่มีคำหรืออักษรอื่นใด"

ข้อบังคับของกองทัพเรือในปัจจุบัน กำหนดให้มีการจำแนกประเภทและสถานะของเรือรบและยานรบ ดังนี้

 ผู้บัญชาการยุทธนาวีสหรัฐจะต้องรับผิดชอบใน ... การกำหนดประเภท เพื่อวัตถุประสงค์ในการบริหารการเดินเรือในทะเลและการกำหนดสถานะของเรือแต่ละลำรวมถึงเรือบริการสนับสนุนต่าง ๆ
 เรือและยานที่เข้าประจำการให้เรียกว่า "เรือรบสหรัฐ" (United States Ship) หรือ "U.S.S."
 เรือที่มีลูกเรือเป็นพลเรือนของกองบัญชาการการลำเลียงทางทหารของกองทัพเรือสหรัฐหรือกองบัญชาการอื่น ๆ ที่ถูกกำหนดสถานะเรือเป็น "สถานะใช้งาน" "พร้อมให้บริการ" จะถูกเรียกว่า "เรือเดินสมุทรสหรัฐ" (United States Naval Ship) หรือ "U.S.N.S."
 เรือและเรือบริการที่ถูกกำหนด "สถานะใช้งาน, พร้อมให้บริการ" ยกเว้นตามที่ได้อธิบายไว้ในข้อ 3 ของบทความนี้ จะต้องอิงตามชื่อของการจัดประเภทที่ถูกกำหนด และหมายเลขตัวเรือ (เช่น "HIGH POINT PCH-1" หรือ " YOGN-8")
—  ข้อบังคับกองทัพเรือสหรัฐฯ, 1990, มาตรา 0406
# วัดแค (อำเภอท่าเรือ)
วัดแค หรือ วัดแคอรัญญิก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลปากท่า อำเภอท่าเรือ จังหวัดพระนครศรีอยุธยา เนื่อที่ 12 ไร่ 1 งาน 26 ตารางวา ปัจจุบันมีเจ้าอาวาสคือ พระครูพิทักษ์อรัญกิจ (วิชัย ฐิติคุโณ)

วัดแคตั้งวัดเมื่อ พ.ศ. 2295 ไม่ปรากฏนามผู้สร้าง ผู้บริจาคที่ดินได้รับพระราชทานวิสุงคามสีมา เมื่อวันที่ 3 กรกฎาคม  พ.ศ. 2535 โบราณสถานสำคัญคือ เจดีย์โบราณ 3 องค์ ด้านหลังอุโบสถ ภายในวัดได้ให้ทางราชการใช้ที่ดินตั้งโรงเรียนคือ โรงเรียนวัดแค จัดตั้งขึ้นเมื่อวันที่ 5 กันยายน พ.ศ. 2465 เริ่มแรกได้ใช้ศาลาการเปรียญในการทำการเรียนการสอน
# พิพิธภัณฑสถานแห่งชาติ ขอนแก่น
พิพิธภัณฑสถานแห่งชาติ ขอนแก่น เริ่มก่อสร้างเมื่อปี พ.ศ. 2510 เพื่อจัดรวบรวม รักษาและจัดแสดงโบราณวัตถุ ศิลปวัตถุ สร้างเสร็จและเปิดโดยพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อ พ.ศ. 2515 มีการจัดแสดงทั้งแบบถาวรและชั่วคราว 

 นิทรรศการ  
 ยุคก่อนประวัติศาสตร์ 
จัดแสดงเรื่องราวในอดีตของขอนแก่นซึ่งเป็นแหล่งอารยธรรมสำคัญของภาคอีสาน จากหลายหลักฐานที่พบทางโบราณคดีจึงสามารถสรุปได้ว่า มีชุมชนโบราณตั้งถิ่นฐานอยู่ในเขตจังหวัดเป็นจำนวนมาก
 การตั้งถิ่นฐาน เครื่องใช้ พิธีกรรมการฝังศพ และการค้นพบทางโบราณคดีที่สำคัญ 
 เมืองและชุมชนโบราณ
 อารยธรรมทวารวดี
 ใบเสมา ศาสนาและความเชื่อ เครื่องแต่งกาย อักษร สถาปัตยกรรม วัตถุทางโบราณคดีที่นำมาจากฟ้าแดดสงยาง อำเภอกมลาไสย จังหวัดกาฬสินธุ์ 
 วัฒนธรรมเขมรและอารยธรรมลพบุรี
  เครื่องเซรามิก วัฒนธรรมไทย - ลาว
 วิวัฒนาการของศิลปะในประเทศไทย
 ร่องรอยอดีต ประวัติศาสตร์เมือง วิถีชีวิต และวัฒนธรรมพื้นบ้าน

พิพิธภัณฑสถานแห่งชาติ ขอนแก่นได้รวบรวมโบราณสถานทางภาคเหนือและภาคตะวันออกของประเทศไทย โดยเฉพาะที่พบในบ้านเชียง จังหวัดอุดรธานี ซึ่งได้รับการขึ้นทะเบียนเป็นมรดกทางวัฒนธรรมขององค์การยูเนสโก
# ท่าอากาศยานนานาชาติเสียมราฐ–อังกอร์
ท่าอากาศยานนานาชาติเสียมราฐ–อังกอร์ (อากาสยานฐานอนฺตรชาติเสียมราบองฺคร; ,) ตั้งอยู่ที่อำเภอสูทรนิคม จังหวัดเสียมราฐ ประเทศกัมพูชา เป็นท่าอากาศยานแห่งใหม่ของเมืองเสียมราฐ อยู่ห่างจากด็อมแด็กทางตะวันออกเฉียงเหนือ 18 กิโลเมตร อยู่ห่างจากนครวัดทางตะวันออก 40 กิโลเมตร และอยู่ห่างจากตัวเมืองเสียมราฐทางตะวันออก 50 กิโลเมตร โดยสร้างขึ้นเพื่อทดแทนท่าอากาศยานนานาชาติเสียมราฐเดิมที่มีขนาดคับแคบไม่เพียงพอต่อจำนวนผู้โดยสารที่เพิ่มขึ้น การเปิดให้บริการท่าอากาศยานนั้น ทำให้ท่าอากาศยานนานาชาติเสียมราฐ–อังกอร์เป็นท่าอากาศยานที่ใหญ่ที่สุดในประเทศกัมพูชา

 ประวัติ 
จากจำนวนผู้โดยสารที่เพิ่มตัวขึ้น ท่าอากาศยานนานาชาติเสียมราฐที่มีอยู่เดิมจะไม่สามารถรับมือกับผู้โดยสารที่มากขึ้นได้ เนื่องจากอาคารผู้โดยสารที่มีอยู่มีขนาดเล็ก โดยสามารถรองรับผู้โดยสารได้มากกว่า 10 ล้านคนต่อปีเท่านั้น รัฐบาลกัมพูชาจึงตัดสินใจสร้างท่าอากาศยานแห่งใหม่ทดแทนท่าอากาศยานเดิมในเสียมราฐ โครงการนี้เปิดตัวครั้งแรกในปี 2010 และได้เลือกบริษัท Yunnan Investment Holdings Limited สัญชาติจีนในการก่อสร้างท่าอากาศยานในเดือนธันวาคม 2016 ท่าอากาศยานนานาชาติเสียมราฐ–อังกอร์มีการก่อสร้างภายใต้ข้อตกลงการสร้าง-ปฏิบัติการ-โอน 55 ปี

 รายละเอียดท่าอากาศยาน 
การก่อสร้างท่าอากาศยานนานาชาติเสียมราฐ–อังกอร์จะแบ่งเป็นสามระยะ มูลค่า 1.1 พันล้านดอลลาร์สหรัฐ บนพื้นที่ 700 เฮกตาร์ ท่าอากาศยานมีอาคารผู้โดยสารพร้อมสะพานเทียบเครื่องบิน 15 แห่ง อาคารขนส่งสินค้า หอควบคุมการจราจรทางอากาศ ทางวิ่งยาว 3,605 เมตรพร้อมทางขับคู่ขนาน ในระยะแรกอาคารผู้โดยสารสามารถรองรับผู้โดยสารได้ 7 ล้านคนต่อปี

ในระยะแรก ท่าอากาศยานจะมีทางวิ่งที่รองรับอากาศยานลำตัวแคบเช่น โบอิง 737 และแอร์บัส เอ320 โดยจะขยายเพิ่มเติมเพื่อรองรับอากาศยานลำตัวกว้าง เช่นโบอิง 747, โบอิง 777, โบอิง 787, แอร์บัส เอ330 และแอร์บัส เอ350 และจะเพิ่มความจุของท่าอากาศยานเป็น 12 ล้านคนต่อปีภายในปี 2030 ระยะที่ 3 ซึ่งมีกำหนดแล้วเสร็จภายในปี 2050 จะเพิ่มความจุผู้โดยสารรวมเป็นกว่า 20 ล้านคนต่อปี สนามบินมีแผนจะเชื่อมต่อกับทางด่วนท่าอากาศยานโดยตรงจากตัวเมือง   สามารถรองรับการขนส่งสินค้าทางอากาศได้ 10,000 ตันต่อปีตั้งแต่ปี 2566 และ 26,000 ตันต่อปีตั้งแต่ปี 2583

 รายชื่อสายการบิน 
ณ เดือนเมษายน ค.ศ. 2024 ท่าอากาศยานนานาชาติเสียมราฐ–อังกอร์มีสายการบินที่ให้บริการเส้นทางดังนี้:
# แอร์เอเชียแคมโบเดีย
แอร์เอเชียแคมโบเดีย  เป็นสายการบินราคาประหยัดสัญชาติกัมพูชา ที่มีฐานการบินที่ท่าอากาศยานนานาชาติพนมเปญ สายการบินก่อตั้งขึ้นผ่านการทำกิจการร่วมค้าระหว่างแอร์เอเชียและกลุ่มนักลงทุนศิวิไลซ์เอเชียในวันที่ 9 ธันวาคม ค.ศ. 2022 โดยได้เริ่มดำเนินงานในวันที่ 2 พฤษภาคม ค.ศ. 2024

 ประวัติ 
ในเดือนพฤษภาคม ค.ศ. 2017 แอร์เอเชียวางแผนที่จะเปิดสายการบินในเครือในประเทศกัมพูชาเพื่อรองรับนักท่องเที่ยวที่เพิ่มขึ้นจากมาเลเซียที่มาเยือนเมืองต่างๆ ของกัมพูชา ทั้งพนมเปญ เสียมราฐ และพระสีหนุ แผนการำจัดตั้งทั้งหมดหยุดชะงักจนแอร์เอเชียกลับมาดำเนินการต่อในเดือนพฤศจิกายน ค.ศ. 2019 ซึ่งจะได้รับการสนับสนุนจากสำนักงานเลขาธิการการบินพลเรือนแห่งรัฐในเดือนมกราคม ค.ศ. 2020

เมื่อวันที่ 9 ธันวาคม ค.ศ. 2022 แอร์เอเชียและศิวิไลซ์เอเชีย ลงนามในข้อตกลงร่วมทุนเพื่อก่อตั้งแอร์เอเชียแคมโบเดีย โดยกลุ่มแคปิตอล เอ เบอร์ฮาดจะถือหุ้นส่วน 51% ในขณะที่กลุ่มศิวิไลซ์เอเชียจะถือหุ้น 49% ที่เหลือ สายการบินคาการณ์ว่าจะได้รับการอนุมัติในวันที่ 18 มีนาคม ค.ศ. 2024 และคาดการณ์ว่าจะเริ่มดำเนินงานในวันที่ 2 พฤษภาคมของปีเดียวกัน

 จุดหมายปลายทาง 

แอร์เอเชียแคมโบเดียจะให้บริการเที่ยวบินไปยังจุดหมายปลายทางในระยะสี่ชั่วโมงจากฐานการบิน โดยจะให้บริการสู่จุดหมายปลายทางในอาเซียนเป็นหลัก และมีการคาดการณ์ว่าจะทำการบินในเส้นทางสู่อินเดีย จีน และประเทศในเอเชียเหนือ
ประเทศเมืองท่าอากาศยานหมายเหตุอ้างอิง กัมพูชาพนมเปญท่าอากาศยานนานาชาติพนมเปญเสียมราฐท่าอากาศยานนานาชาติเสียมราฐ–อังกอร์พระสีหนุท่าอากาศยานนานาชาติจังหวัดพระสีหนุ มาเลเซียกัวลาลัมเปอร์ท่าอากาศยานนานาชาติกัวลาลัมเปอร์ สิงคโปร์สิงคโปร์ท่าอากาศยานชางงีสิงคโปร์เวียดนามฮานอยท่าอากาศยานนานาชาติโหน่ยบ่ายนครโฮจิมินห์ท่าอากาศยานนานาชาติเตินเซินเญิ้ต

 ฝูงบิน 
thumb|แอร์บัส เอ320-200 ของแอร์เอเชียแคมโบเดีย
ณ เดือนพฤษภาคม ค.ศ. 2025 แอร์เอเชียแคมโบเดียมีเครื่องบินประจำการในฝูงบินดังนี้:
+ฝูงบินของแอร์เอเชียแคมโบเดียเครื่องบินประจำการคำสั่งซื้อผู้โดยสารหมายเหตุแอร์บัส เอ320-20023180รวม23
แอร์เอเชียแคมโบเดียมีอายุฝูงบินเฉลี่ย 13.4 ปี
# วัดยาย
วัดยาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงยาย อำเภอเวียงแก่น จังหวัดเชียงราย ที่ดินตั้งวัดมีเนื้อที่ 4 ไร่

วัดยาย หรือ วัดหลวงพ่อทิพย์ เริ่มสร้างเมื่อ พ.ศ. 2259 โดยตั้งเป็นสำนักสงฆ์ ไม่มีพระสงฆ์จำพรรษา ต่อมีพระครูบาอาทิตย์ได้เดินธุดงค์มาปักกลดใต้ต้นศรีดอนหัวนา ชาวบ้านจึงได้นิมนต์มาพักที่สำนักสงฆ์ และท่านได้อัญเชิญพระพุทธรูปมาประดิษฐานด้วย 1 องค์ เป็นพระพุทธรูปทองสำริดรมดำ ขนาดหน้าตักกว้าง 90 เซนติเมตร สูงจากฐาน 117 เซนติเมตร เป็นพระสิงห์ 3 ปางมารวิชัย ต่อมามีการสร้างวิหารแต่ไม่เสร็จ ครูบาอาทิตย์ร่วมกับชาวบ้านจึงย้ายไปตั้งวัดยังสถานที่ใหม่เมื่อ พ.ศ. 2263 

เมื่อ พ.ศ. 2465 ได้สร้างวิหาร แล้วเสร็จเมื่อ พ.ศ. 2471 และได้รับพระราชทานวิสุงคามสีมา เมื่อวันที่ 30 ตุลาคม พ.ศ. 2488 และเมื่อ พ.ศ. 2538 ได้เริ่มบูรณะสร้างวิหารหลังปัจจุบันจนถึง พ.ศ. 2542 จึงแล้วเสร็จ
 
วัดมีพระพุทธรูปสำคัญคือ พระเจ้าตองติ๊บ (พระเจ้าทองทิพย์) เป็นพระพุทธรูปโลหะสำริด ขนาดหน้าตัก 2 ศอก ได้มาจากวัดร้างแห่งหนึ่งริมฝั่งแม่น้ำงาว นอกจากนั้นยังมีพระธาตุรัตนมณีศรีบุญอนันต์ สร้างขึ้นเพื่อเป็นที่ระลึกพุทธชยันตี 2600 ปี แห่งการตรัสรู้ของพระพุทธเจ้าในวันวิสาขบูชา พ.ศ. 2555
# พิพิธภัณฑ์เด็ก
พิพิธภัณฑ์เด็ก เป็นสถาบันที่จัดเตรียมนิทรรศการและรายการเพื่อส่งเสริมประสบการณ์การเรียนรู้ตามอัธยาศัยสำหรับเด็ก พิพิธภัณฑ์เด็กแตกต่างกับพิพิธภัณฑ์แบบดั้งเดิมที่โดยทั่วไปมีนโยบายห้ามแตะต้องสิ่งจัดแสดง พิพิธภัณฑ์เด็กมีสิ่งจัดแสดงเชิงตอบโต้ที่ออกแบบมาเพื่อให้เด็กจับต้องได้ ทฤษฎีที่อยู่เบื้องหลังการจัดแสดงเช่นนี้คือกิจกรรมที่สามารถเป็นสื่อการสอน โดยเฉพาะอย่างยิ่งในวัยเด็กเล็ก พิพิธภัณฑ์เด็กส่วนใหญ่เป็นองค์กรไม่แสวงผลกำไร และหลายแห่งดำเนินการโดยอาสาสมัคร หรือเจ้าหน้าที่มืออาชีพจำนวนไม่มาก

องค์กรวิชาชีพระดับนานาชาติของพิพิธภัณฑ์เด็ก ได้แก่ สมาคมพิพิธภัณฑ์เด็ก (The Association of Children's Museums; ACM) ซึ่งก่อตั้งขึ้นในปี พ.ศ. 2505 ในชื่อสมาคมพิพิธภัณฑ์เยาวชนอเมริกัน (The American Association of Youth Museums; AAYM) ในปี พ.ศ. 2550 มีสถาบันที่เป็นสมาชิกของสมาคมทั้งหมด 341 แห่งใน 23 ประเทศ และสมาคมพิพิธภัณฑ์เด็กแห่งยุโรปแฮนส์ออน! (The Hands On! Europe Association of Children's Museum; HO!E) ก่อตั้งขึ้นในปี พ.ศ. 2537 โดยมีสถาบันที่เป็นสมาชิกใน 34 ประเทศเมื่อปี พ.ศ. 2550 พิพิธภัณฑ์หลายแห่งที่เป็นสมาชิกของสมาคมพิพิธภัณฑ์เด็ก (ACM) เสนอการเป็นสมาชิกภาพร่วมกัน โดยอนุญาตให้สมาชิกของพิพิธภัณฑ์หนึ่งสามารถเยี่ยมชมพิพิธภัณฑ์อื่น ๆ ทั้งหมดได้ฟรีหรือลดราคา
# วัดห้วยลึก (จังหวัดเชียงราย)
วัดห้วยลึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงยาย อำเภอเวียงแก่น จังหวัดเชียงราย ที่ดินตั้งวัดมีเนื้อที่ 4 ไร่

วัดห้วยลึกตั้งวัดเมื่อ พ.ศ. 2478 ได้รับพระราชทานวิสุงคามสีมาเมื่อวันที่ 14 กันยายน พ.ศ. 2564

วัดมีรูปแบบศิลปะลาว วิหารหลักปัจจุบันสร้างแทนหลังเก่าที่มีสภาพทรุดโทรมก่อสร้างแล้วเสร็จเมื่อ พ.ศ. 2541 ทางวัดห้วยลึกได้สร้างพระธาตุหลวงเวียงจันทน์จำลอง

โบราณวัตถุในวัดมีพระพุทธรูปไม้มงคลแกะสลักทำมาจากไม้ค้ำ ไม้ยอ ไม้คูณ หรือไม้กฤษณา มีจำนวนทั้งหมด 35 องค์ มีอายุราว 200–300 ปี เป็นพระพุทธรูปไม้ที่บรรพบุรุษได้นำติดตัวเข้ามาครั้งอพยพจาก สปป.ลาว สมัยสงครามอินโดจีน วัดยังมีเรือขุดโบราณไม้ตะเคียนที่ชาวบ้านพบเจอและนำขึ้นมาจากสันดอนทรายกลางแม่น้ำโขงบริเวณใกล้หมู่บ้าน เมื่อ พ.ศ. 2553 ปูชนียวัตถุ ได้แก่ พระพุทธรูปปูนปั้น พระพุทธรูปทองเหลือง และรอยพระพุทธบาทจำลอง
# สนามฮอกกี้น้ำแข็ง
สนามฮอกกี้น้ำแข็ง หรือ สนามกีฬาฮอกกี้น้ำแข็ง  เป็นสถานที่จัดกีฬาฮอกกี้น้ำแข็ง หรือกีฬาอื่น ๆ เช่น บรูมบอล ริงเงตต์ และ ลานแบนดี

 สนามกีฬาในร่มอเนกประสงค์ 
สนามฮอกกี้น้ำแข็งจำนวนหนึ่งได้รับการออกแบบเพื่อใช้ในกีฬาหลายประเภท เช่น บาสเก็ตบอล ในสนามกีฬาในร่มอเนกประสงค์หลายแห่ง เช่น ยูไนเต็ดเซ็นเตอร์ ในชิคาโก และ คริปโต.คอม อารีนา ในลอสแอนเจลิส พื้นไม้อัดหุ้มฉนวนจะถูกวางทีละชิ้น บนพื้นผิวน้ำแข็ง จากนั้นจึงวางแผงสนามบาสเก็ตบอล ถูกวางไว้เหนือสิ่งนั้น

 ประเทศไทย
# พิพิธภัณฑ์ไร่นา
พิพิธภัณฑ์ไร่นา เป็นพิพิธภัณฑ์ที่สร้างจากไร่นาเก่าแก่และอาคารของไร่นา โดยใช้นำเสนอประวัติศาสตร์การเกษตร บ่อยครั้งที่ไร่นาอันเป็นที่ตั้งพิพิธภัณฑ์เป็นไร่นาที่ยังคงใช้งานอยู่ เพื่อวัตถุประสงค์ในการสาธิตและให้ความรู้ นอกจากนี้ พิพิธภัณฑ์ไร่นาบางแห่งยังได้รับการร้องขอให้ย้ายที่ หมายถึงว่าพิพิธภัณฑ์ที่เน้นด้านการเกษตร ประวัติศาสตร์การทำไร่นา หรือชีวิตในชนบท จะถูกย้ายจากที่ตั้งเดิมไปยังที่ตั้งใหม่ การย้ายที่นี้อาจเกิดขึ้นได้จากหลายสาเหตุ เช่น ความพยายามในการอนุรักษ์ การพัฒนาเมือง การขยายตัว หรือการปรับปรุงการเข้าถึงสำหรับผู้มาเยือน
# สาธารณรัฐอิรัก (ค.ศ. 1958–1968)
สาธารณรัฐอิรัก  หรือเรียกขานอีกนามหนึ่งว่า สาธารณรัฐอิรักที่หนึ่ง เช่นเดียวกันกับ  อิรักสมัยกอซิม (1958–1963) และ อิรักสมัยนาศิร (1963–1968) เป็นรัฐที่ก่อตั้งขึ้นเมื่อ ค.ศ. 1958 ภายใต้การปกครองของประธานาธิบดี มุฮัมมัด นะญีบ อัรรุบาอี และนายกรัฐมนตรี อับดุลกะรีม กอซิม ขึ้นสู่อำนาจครั้งแรกผ่านการปฏิวัติ 14 กรกฎาคม ซึ่งราชวงศ์ฮัชไมต์ของราชอาณาจักรอิรักถูกโค่นล้ม ส่งผลให้ราชอาณาจักรและสหพันธรัฐอาหรับล่มสลายและก่อตั้งสาธารณรัฐอิรักขึ้น ต่อมากลุ่มชาตินิยมอาหรับเข้ายึดอำนาจและโค่นล้มกอซิมในการปฏิวัติรอมฎอนในเดือนกุมภาพันธ์ 1963 จากนั้นกลุ่มนัสเซอริสต์ก็รวมอำนาจของตนหลังจากการรัฐประหารอีกครั้งในเดือนพฤศจิกายน 1963 ยุคนั้นสิ้นสุดลงด้วยการที่พรรคบะอัธขึ้นสู่อำนาจในการทำรัฐประหารในเดือนกรกฎาคม 1968

 การเปลี่ยนแปลงอาณาเขต 
อิรักได้ควบคุมดินแดนของอดีตราชอาณาจักรอิรักทั้งหมด และจอร์แดนก็กลายเป็นรัฐเอกราชอีกครั้ง

 จุดมุ่งหมายในอาณาเขต 
กอซิมระบุเฉพาะถึงขอบเขตจำกัดทางเหนือ–ใต้จากจุดเหนือสุดถึงจุดใต้สุด ตามสโลแกนที่มีชื่อเสียงของระบอบว่า "จากซาโคทางเหนือถึงคูเวตทางใต้" ซาโคคือชายแดนระหว่างอิรักกับตุรกีYitzhak Oron, Ed. Middle East Record Volume 2, 1961. Pp. 281. รัฐบาลกอซิมในอิรักและผู้สนับสนุนสนับสนุนลัทธิไม่ฝักใฝ่ฝ่ายใดของชาวเคิร์ดต่อสิ่งที่พวกเขาเรียกว่า "เคอร์ดิสถานที่ผนวกเข้ากับอิหร่าน" ซึ่งหมายความว่าอิรักสนับสนุนการรวมรัฐเคอร์ดิสถานของอิหร่านเข้ากับเคอร์ดิสถานของอิรักWadie Jwaideh. The Kurdish national movement: its origins and development. Syracuse, New York, USA: Syracuse University Press, 2006. Pp. 289. รัฐบาลกอซิมยื่นข้อเรียกร้องที่ไม่เปิดเผยต่อฆูเซสถานHelen Chapin Metz, ed., Iraq A Country Study. Kessinger Publishing, 2004 Pp. 65. โดยอ้างสิทธิเหนือคูเวตอย่างไม่เปิดเผย ซึ่งในขณะนั้นถูกอังกฤษควบคุมจนกระทั่งได้รับเอกราชใน ค.ศ. 1961Raymond A. Hinnebusch. The international politics of the Middle East. Manchester, England, UK: Manchester University Press, 2003 Pp. 209.

 เศรษฐกิจ 

ภายใต้ระบอบการปกครองของกอซิม รัฐบาลอิรักดำเนินการและวางแผนเกี่ยวกับเศรษฐกิจได้ส่งเสริมหลักการทางเศรษฐกิจเก้าประการ: (1) การวางแผนเศรษฐกิจทั่วทั้งเศรษฐกิจ; (2) รื้อการผูกขาดและเสริมสร้างความเข้มแข็งให้กับชนชั้นกลาง (3) ปลดปล่อยเศรษฐกิจจากจักรวรรดินิยม (4) การยกเลิกระบบการถือครองที่ดิน (5) สร้างการค้ากับทุกประเทศ (6) ความสัมพันธ์ทางเศรษฐกิจที่ใกล้ชิดกับประเทศอาหรับ (7) การขยายภาครัฐ (8) การให้กำลังใจภาคเอกชน และ (9) สร้างอัตราการเติบโตทางเศรษฐกิจที่สูงขึ้นAbbas Alnasrawi. "The economy of Iraq: oil, wars, destruction of development and prospects, 1950-2010", Issue 154 of Contributions in economics and economic history. ABC-CLIO, 2004. Pp. 37.

 ธงชาติและตราแผ่นดิน
# วัดโป่งสลี
วัดโป่งสลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสันทราย อำเภอเมืองเชียงราย จังหวัดเชียงราย อยู่ติดกับสวนรุกขชาติ

วัดโป่งสลีตั้งวัดเมื่อ พ.ศ. 2453 ได้รับพระราชทานวิสุงคามสีมาเมื่อ พ.ศ. 2508

ภาพวาดภายในอุโบสถ ซึ่งวาดโดยศิลปินที่มีชื่อและเป็นภาพวาดที่แตกต่างจากที่อื่น ๆ โดยจะเป็นภาพวาดที่ออกในแนววิถีชีวิตและวัฒนธรรมของชุมชนในช่วงเทศกาลต่าง ๆ ซึ่งกลุ่มศิลปิน จิตรกรรมเช่น ผ้าทอสันทราย
# นายวรกิจบรรหาร (ประยงค์ ภมรมนตรี)
นายวรกิจบรรหาร (ประยงค์ ภมรมนตรี) เป็นข้าราชสำนักชาวไทย เป็นพี่ชายฝาแฝดของพลโทประยูร ภมรมนตรี หนึ่งในผู้ก่อตั้งคณะราษฎร อดีตสมาชิกสภาผู้แทนราษฎร และอดีตรัฐมนตรี และเป็นลุงของ แซม-ยุรนันท์ ภมรมนตรี นักร้อง นักแสดง พิธีกร และนักการเมืองชื่อดัง

 ประวัติ 
ประยงค์ ภมรมนตรี เกิดเมื่อวันที่ 5 กุมภาพันธ์ 2440 ที่กรุงเบอร์ลิน ประเทศเยอรมนี เป็นบุตรชายของพระชำนาญคุรุวิทย์ (แย้ม ภมรมนตรี) ผู้ช่วยทูตฝ่ายทหารประจำกรุงเบอร์ลิน และแพทย์หญิงแอนเนลี ไฟร์ จบการศึกษาจากโรงเรียนมหาดเล็กหลวง 

 รับราชการ 
เข้ารับราชการในกรมมหาดเล็กตั้งเครื่อง รับพระราชทานยศมหาดเล็กวิเศษ และเงินเดือนมหาดเล็กสำรองชั้นที่ 3 ต่อมาได้เข้ารับพระราชทานสัญญาบัตรบรรดาศักดิ์เป็นนายรองพินัยราชกิจ และเหรียญรัตนาภรณ์รัชกาลที่ 6 ชั้นที่ 5

 ยศและบรรดาศักดิ์ 
 26 พฤษภาคม 2460 – มหาดเล็กวิเศษ เงินเดือนมหาดเล็กสำรองชั้นที่ 3แจ้งความกระทรวงมหาดไทย
 13 มีนาคม 2460 – นายหมู่โทพระราชทานยศเสือป่า
 – นายหมู่เอก
 17 กรกฎาคม 2462 – นายรองพินัยราชกิจ ถือศักดินา 300พระราชทานสัญญาบัตรบรรดาศักดิ์
 20 กุมภาพันธ์ 2462 – นายหมู่ใหญ่พระราชทานยศเสือป่า

 เครื่องราชอิสริยาภรณ์และเหรียญ 
 พระราชทานเหรียญรัตนาภรณ์
# อำนาจชั่วคราวของแนวร่วมในอิรัก
อำนาจชั่วคราวของแนวร่วมในอิรัก (CPA; ,) เป็นรัฐบาลเฉพาะกาลของอิรักที่ก่อตั้งขึ้นหลังจากการบุกครองประเทศเมื่อวันที่ 19 มีนาคม 2003 โดยกองกำลังข้ามชาติที่นำโดยสหรัฐ (หรือ 'แนวร่วม') และการล่มสลายของอิรักบะอษ์

การก่อตั้งนั้นอ้างถึงข้อมติของคณะมนตรีความมั่นคงแห่งสหประชาชาติที่ 1483 (2003) และกฎแห่งสงครามของแนวร่วมก่อตั้งขึ้นในเดือนพฤษภาคม 2003 และมอบอำนาจให้ฝ่ายบริหาร นิติบัญญัติ และตุลาการเหนือรัฐบาลอิรักตั้งแต่ช่วงก่อตั้ง CPA เมื่อวันที่ 21 เมษายน 2003 จนถึงยุติกิจการเมื่อวันที่ 28 มิถุนายน 2004 (14 เดือน 1 สัปดาห์)

แนวร่วมถูกวิพากษ์วิจารณ์อย่างรุนแรงถึงการจัดการกองทุนที่จัดสรรไว้สำหรับการฟื้นฟูอิรักอย่างไม่ถูกต้อง โดยที่เงินจำนวนมากกว่า 8 พันล้านดอลลาร์เหล่านี้ไม่ได้รับการตรวจสอบ รวมถึงเงินสดกว่า 1.6 พันล้านดอลลาร์ที่เกิดขึ้นในห้องใต้ดินในเลบานอน
 อ้างอิง
# พิพิธภัณฑ์มหาวิทยาลัย
พิพิธภัณฑ์มหาวิทยาลัย เป็นสถานที่จัดเก็บสิ่งสะสมที่ดำเนินการโดยมหาวิทยาลัย โดยทั่วไปก่อตั้งขึ้นเพื่อช่วยในการสอนและการวิจัยภายในสถาบันการศึกษาระดับสูง พิพิธภัณฑ์แอชโมเลียนแห่งมหาวิทยาลัยออกซฟอร์ดในประเทศอังกฤษเป็นตัวอย่างแรก ๆ ของพิพิธภัณฑ์มหาวิทยาลัย เดิมตั้งอยู่ในอาคารซึ่งปัจจุบันเป็นพิพิธภัณฑ์ประวัติศาสตร์วิทยาศาสตร์ ตัวอย่างล่าสุดของพิพิธภัณฑ์มหาวิทยาลัยคือพิพิธภัณฑ์ศิลปะโฮลเบิร์นในเมืองบาธ ซึ่งเดิมสร้างเป็นโรงแรมในปี ค.ศ. 1796 ปัจจุบันเป็นพิพิธภัณฑ์อย่างเป็นทางการของมหาวิทยาลัยบาธ

 องค์กรที่เกี่ยวข้อง 
 University Museums and Collections (UMAC) - สมาคมพิพิธภัณฑ์และสิ่งสะสมของมหาวิทยาลัยระดับนานาชาติ

 UNIMUSEUM - สมาคมพิพิธภัณฑ์มหาวิทยาลัยนานาชาติ

 UNIVERSEUM - เครือข่ายมรดกทางวิชาการแห่งยุโรป

 Association of Academic Museums and Galleries (AAMG) - องค์กรในสหรัฐอเมริกาAssociation of Academic Museums and Galleries (AAMG)
# เทราอูรา
เทราอูรา อาจรู้จักในนาม ซูเซิน หรือ ซูซานนาห์ ยัง (ราว ค.ศ. 1775 – กรกฎาคม ค.ศ. 1850) เป็นหญิงชาวตาฮีตีที่อาศัยอยู่บนเกาะพิตแคร์นร่วมกับกลุ่มกบฏบนเรือเบาน์ตี เธอร่วมกับเน็ด ยัง สังหารเตตาฮีตีและชายชาวพอลินีเชียคนอื่น ๆ บนเรือดังกล่าว เธอเป็นช่างทำทาปาที่มีชื่อ ผลงานทาปาของเธอจัดแสดงอยู่ที่พิพิธภัณฑ์บริติช และสวนพฤกษศาสตร์หลวงเมืองคิว

 ประวัติ 
ชีวิตในวัยเยาว์ของเทราอูราไม่เป็นที่รู้จักมากนัก ทราบแต่เพียงว่าเธอเกิดที่โมโอเรอา เกาะแห่งหนึ่งในเฟรนช์พอลินีเชีย มุขปาฐะของเกาะพิตแคร์นระบุว่าเธอมาจากครอบครัวใหญ่ คาดว่าเธอเกิดใน ค.ศ. 1775 เพราะมีหลักฐานว่าขณะเทราอูรามีอายุ 15 ปี เมื่อ ค.ศ. 1789 ในปีนั้นเธอออกจากตาฮีตีเพื่อไปเป็นลูกเรือของเฟลตเชอร์ คริสเตียน ไม่มีหลักฐานบ่งว่าเธอไปเป็นลูกเรือของเขาด้วยความเต็มใจหรือถูกลักพาตัวมา อย่างไรก็ตามพอลีน เรย์โนลด์ นักประวัติศาสตร์ กล่าวว่าเทราอูราและหญิงพอลินีเชียที่เข้าร่วมเรือ เอ็ชเอ็มเอส เบาน์ตี ดังกล่าว "อาจเป็นหญิงชาวพอลินีเชียที่เดินทางบ่อยที่สุดแห่งยุคสมัยของพวกเขา" การเดินทางดำเนินอยู่นานหลายสัปดาห์จนถึงเกาะทันนา ระหว่างนั้นเทราอูราเป็นคู่นอนของเอ็ดเวิร์ด "เน็ด" ยัง และดำรงความสัมพันธ์ดังกล่าวจนกระทั่งทั้งหมดขึ้นเกาะพิตแคร์นเมื่อวันที่ 15 มกราคม ค.ศ. 1790 หลังจากนั้นเทราอูราไปมีความสัมพันธ์ทางเพศกับแมททิว ควินทัล ซึ่งเป็นสมาชิกกบฏอีกคน ทั้งสองมีบุตรชายด้วยกันคนหนึ่ง ชื่อ เอ็ดเวิร์ด ควินทัล เป็นแมยิสเตร็ดคนแรกของเกาะพิตแคร์น

เกิดความขัดแย้งทางเชื้อชาติระหว่างชาวยุโรปกับชาวพอลินีเชียปะทุขึ้นใน ค.ศ. 1793 อันนำไปสู่การลอบสังหารผู้คนบนเกาะ ชาวพอลินีเชียสี่คนฆ่าชาวยุโรปผู้ก่อการกบฏ ได้แก่ ไอแซก มาร์ติน และจอห์น มิลส์ ถูกตัดศีรษะ จอห์น วิลเลียม และวิลเลียม บราวน์ ถูกยิงเสียชีวิต ส่วนเฟลตเชอร์ คริสเตียน ได้รับบาดเจ็บสาหัสระหว่างการสู้รบ เทราอูราปฏิบัติตามคำสั่งเน็ด ยัง อดีตคู่นอนของเธอ ด้วยการฆ่าตัดศีรษะชายเตปาฮีตี ชาวพอลินีเชีย ในบันทึกของเอ็ดเวิร์ด เจนนีส์ แฟนชอว์ ซึ่งเขียนใน ค.ศ. 1849 ระบุว่าเตตาฮีตี ถูกผู้หญิงตาฮีตีคนหนึ่งล่อลวง เพื่อให้เทราอูราลอบสังหาร ขณะเดียวกันเธอยังตะโกนบอกให้เน็ด ยัง  สังหารชายชาวพอลินีเชียอีกคนหนึ่งได้สำเร็จ

หลังเน็ด ยัง เสียชีวิตใน ค.ศ. 1800 เทราอูราได้สมรสใหม่กับทิวส์เดย์ ออกโทเบอร์ คริสเตียนที่ 1 บุตรชายของเฟลตเชอร์ คริสเตียน ซึ่งเทราอูรามีอายุมากกว่าเจ้าบ่าวราว 15 ปี เมื่อสมรสกัน ทั้งสองมีบุตรด้วยกันหกคน และผู้สืบสันดานของทั้งสองยังคงอาศัยอยู่บนเกาะพิตแคร์นมาจนถึงปัจจุบันนี้ กระทั่ง ค.ศ. 1831 ทิวส์เดย์และเทราอูราย้ายไปตั้งถิ่นฐานที่ตาฮีตี ทว่าทิวส์เดย์และบุตรอีกสามคนเสียชีวิตจากโรคติดเชื้อบนเกาะนั้น เทราอูราและบุตรที่ยังมีชีวิตอยู่จึงย้ายกลับมาใช้ชีวิตบนเกาะพิตแคร์นอีกครั้ง

เทราอูราประกอบกิจเป็นช่างทำทาปา หรือผ้าเปลือกไม้แบบท้องถิ่น มีบันทึกว่าเธอได้มอบทาปาแก่กะลาสีคนหนึ่งใน ค.ศ. 1833Reynolds, Pauline. "The forgotten women of the Bounty and their material heritage." Māori and Pacific Textile Symposium. 2011. ผ้าผืนดังกล่าวถูกย้อมด้วยถั่วเทียนให้สีออกน้ำตาลแดง และทาปาฝีมือของเทราอูราบางส่วนถูกจัดแสดงที่พิพิธภัณฑ์บริติช และสวนพฤกษศาสตร์หลวงเมืองคิว

เอ็ดเวิร์ด แฟนชอว์ ได้เดินทางไปยังเกาะพิตแคร์นเมื่อ ค.ศ. 1849 เขาได้วาดภาพร่างของเทราอูรามีผ้าปิดตาอยู่ข้างหนึ่ง ปัจจุบันภาพดังกล่าวจัดแสดงอยู่พิพิธภัณฑ์สมุทรศาสตร์แห่งชาติ เทราอูราเสียชีวิตในเดือนกรกฎาคม ค.ศ. 1850 ถือเป็นผู้ตั้งถิ่นฐานเกาะพิตแคร์นดั้งเดิมคนสุดท้ายที่มีชีวิตอยู่

 ระเบียงภาพ